title: 2017 m. sausio 10 d. Politinio ir saugumo komiteto sprendimas (BUSP) 2017/114, kuriuo pratęsiamas Europos Sąjungos pajėgumų stiprinimo Somalyje misijos vadovo įgaliojimų terminas (EUCAP Somalia/1/2017)

text:
24.1.2017

               LT

               Europos Sąjungos oficialusis leidinys

               L 18/49

         POLITINIO IR SAUGUMO KOMITETO SPRENDIMAS (BUSP) 2017/114
   2017 m. sausio 10 d.
   kuriuo pratęsiamas Europos Sąjungos pajėgumų stiprinimo Somalyje misijos vadovo įgaliojimų terminas (EUCAP Somalia/1/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2012 m. liepos 16 d. Tarybos sprendimą 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) (1), ypač į jo 9 straipsnio 1 dalį,
   kadangi:

               (1)

               remiantis Sprendimo 2012/389/BUSP 9 straipsnio 1 dalimi, pagal Sutarties 38 straipsnio trečią pastraipą Politinis ir saugumo komitetas (PSK) įgaliojamas priimti atitinkamus sprendimus, susijusius su Europos Sąjungos pajėgumų stiprinimo Somalyje misijos (EUCAP Somalia) politinės kontrolės ir strateginio vadovavimo šiai misijai vykdymu, įskaitant sprendimą skirti misijos vadovą;

               (2)

               2016 m. liepos 26 d. PSK priėmė Sprendimą EUCAP NESTOR/1/2016 (2), kuriuo Maria-Cristina STEPANESCU skiriama EUCAP NESTOR vadove nuo 2016 m. rugsėjo 1 d. iki 2016 m. gruodžio 12 d.;

               (3)

               Tarybos sprendimu (BUSP) 2016/2240 (3) misijos EUCAP NESTOR įgaliojimų terminas pratęstas iki 2018 m. gruodžio 31 d., o misijos pavadinimas pakeistas į „EUCAP Somalia“;

               (4)

               2016 m. gruodžio 9 d. Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUCAP Somalia vadovės Maria-Cristina STEPANESCU įgaliojimų terminą nuo 2016 m. gruodžio 13 d. iki 2017 m. gruodžio 12 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pajėgumų stiprinimo Somalyje misijos (EUCAP Somalia) vadovės Maria-Cristina STEPANESCU įgaliojimų terminas pratęsiamas iki 2017 m. gruodžio 12 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2016 m. gruodžio 12 d.

      Priimta Briuselyje 2017 m. sausio 10 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 187, 2012 7 17, p. 40.

      (2)  2016 m. liepos 26 d. Politinio ir saugumo komiteto sprendimas (BUSP) 2016/1633 dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovo skyrimo (EUCAP NESTOR/1/2016) (OL L 243, 2016 9 10, p. 8).

      (3)  2016 m. gruodžio 12 d. Tarybos sprendimas (BUSP) 2016/2240, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 337, 2016 12 13, p. 18).


title: 2011/613/ES: 2011 m. gegužės 10 d. Europos Parlamento sprendimas dėl bendrosios įmonės „Švarus dangus“ 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/249

         EUROPOS PARLAMENTO SPRENDIMAS
   2011 m. gegužės 10 d.
   dėl bendrosios įmonės „Švarus dangus“ 2009 finansinių metų sąskaitų uždarymo
   (2011/613/ES)
   EUROPOS PARLAMENTAS,

               —

               atsižvelgdamas į bendrosios įmonės „Švarus dangus“ 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės „Švarus dangus“2009 m. gruodžio 31 d. pasibaigusių finansinių metų galutinių metinių ataskaitų kartu su bendros įmonės atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (3), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0128/2011),

               1.

               pritaria bendrosios įmonės „Švarus dangus“ 2009 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės „Švarus dangus“ vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serija).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 7.

      (2)  OL L 248, 2002 9 16, p. 1.

      (3)  OL L 30, 2008 2 4, p. 1.

      (4)  OL L 357, 2002 12 31, p. 72.


title: 2014/123/ES: 2014 m. vasario 4 d. Europos Centrinio Banko sprendimas, kuriuo nustatomos išsamiai vertinamos kredito įstaigos (ECB/2014/3)

text:
8.3.2014

               LT

               Europos Sąjungos oficialusis leidinys

               L 69/107

      EUROPOS CENTRINIO BANKO SPRENDIMAS

   2014 m. vasario 4 d.
   kuriuo nustatomos išsamiai vertinamos kredito įstaigos
   (ECB/2014/3)
   (2014/123/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 6 dalį,
   atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ir ypač į jo 4 straipsnio 3 dalį ir 33 straipsnio 3 ir 4 dalis,
   atsižvelgdama į Priežiūros valdybos pasiūlymą,
   kadangi:

               (1)

               nuo 2013 m. lapkričio 3 d., siekdamas vykdyti savo priežiūros uždavinius, Europos Centrinis Bankas (ECB) gali pareikalauti nacionalinių kompetentingų institucijų ir Reglamento (ES) Nr. 1024/2013 10 straipsnio 1 dalyje nurodytų asmenų pateikti visą atitinkamą informaciją, kad ECB galėtų atlikti išsamų dalyvaujančių valstybių narių kredito įstaigų vertinimą, įskaitant balanso vertinimą. ECB tokį įvertinimą atlieka bent jau dėl kredito įstaigų, kurioms netaikoma Reglamento (ES) Nr. 1024/2013 6 straipsnio 4 dalis;

               (2)

               2013 m. spalio 23 d. ECB paskelbė įstaigų, kurių atžvilgiu atliekamas išsamus vertinimas, pavadinimus bei išsamaus vertinimo pagrindinių požymių pradinę apžvalgą;

               (3)

               remdamasis Reglamento (ES) Nr. 1024/2013 6 straipsnio 4 dalyje nurodytais kriterijais, ECB nustatė kredito įstaigas, kurių išsamų vertinimą, įskaitant balanso vertinimą, jis ketina atlikti pagal Reglamento (ES) Nr. 1024/2013 33 straipsnio 4 dalį. Taikydamas pirmiau nurodytus kriterijus, ECB atsižvelgė į galimus pasikeitimus, kurie gali įvykti bet kuriuo metu dėl kredito įstaigų veiklos dinamikos ir dėl to atsirasiančių pasekmių visai jų turto vertei. Todėl ECB įtraukė kredito įstaigas, kurios šiuo metu neatitinka svarbos kriterijų, tačiau gali juos atitikti artimiausioje ateityje ir dėl to turės būti atliekamas jų išsamus vertinimas. Taigi ECB atliks tų kredito įstaigų, finansų kontroliuojančiųjų bendrovių ar mišrią veiklą vykdančių finansų kontroliuojančiųjų bendrovių, kurių visa turto vertė yra didesnė nei 27 mlrd. EUR, išsamų vertinimą. Nepaisant pirmiau nurodytų kriterijų, ECB taip pat atliks trijų pačių svarbiausių kredito įstaigų kiekvienoje euro zonos valstybėje narėje išsamų vertinimą. Kredito įstaigų, kurių išsamų vertinimą ketina atlikti ECB, sąrašas nedaro poveikio galutiniam kriterijų vertinimui, kuris grindžiamas Reglamento (ES) Nr. 1024/2013 6 straipsnyje nurodytoje struktūroje numatyta specialia metodologija;

               (4)

               kredito įstaigos ir nacionalinės kompetentingos institucijos turi pateikti visą atitinkamą informaciją, kad ECB galėtų atlikti išsamų vertinimą pagal Reglamento (ES) Nr. 1024/2013 33 straipsnio 4 dalį;

               (5)

               ECB gali pareikalauti, kad nacionalinės kompetentingos institucijos ir Reglamento (ES) Nr. 1024/2013 10 straipsnio 1 dalyje nurodyti asmenys pateiktų visą atitinkamą informaciją, kad ECB galėtų atlikti tokį išsamų vertinimą;

               (6)

               Priežiūros valdybos nariams, ECB darbuotojams ir dalyvaujančių valstybių narių deleguotiems darbuotojams taikomi profesinės paslapties reikalavimai, nustatyti Europos centrinių bankų sistemos ir Europos Centrinio Banko statuto 37 straipsnyje ir atitinkamuose Sąjungos teisės aktuose. Visų pirma, ECB ir nacionalinėms kompetentingoms institucijoms taikomos Europos Parlamento ir Tarybos direktyvos 2013/36/ES (2) nuostatos dėl keitimosi informacija ir profesinės paslapties,

         PRIĖMĖ ŠĮ SPRENDIMĄ:
   1 straipsnis
   Išsamiai vertinami subjektai
   1.   Iki 2014 m. lapkričio 3 d. ECB atlieka priede išvardytų subjektų išsamų vertinimą.
   2.   Vadovaujantis Reglamento (ES) Nr. 1024/2013 33 straipsnio 4 dalimi, nacionalinė kompetentinga institucija, atsakinga už priede nurodytos kredito įstaigos priežiūrą, pateikia visą išsamiam vertinimui reikalingą informaciją, kurios ECB prašo tos kredito įstaigos atžvilgiu. Nacionalinė kompetentinga institucija patikrina informaciją, jei, jos nuomone, tai tinkama šiam tikslui, įskaitant, jei reikia, patikrinimus vietoje ir, jei tinkama, pasitelkiant trečiąsias šalis.
   3.   Už grupėje, kurios konsoliduota priežiūra vykdoma pagal Bendrą priežiūros mechanizmą, esančių patronuojamųjų įmonių priežiūrą atsakinga nacionalinė kompetentinga institucija įgaliota atlikti tokį jos valstybėje narėje leidimą veikti gavusių patronuojamųjų įmonių tikrinimą.
   2 straipsnis
   Tyrimo įgaliojimai
   Vadovaujantis Reglamento (ES) Nr. 1024/2013 33 straipsnio 3 ir 4 dalimis ECB gali vykdyti savo tyrimo įgaliojimus priede nurodytų kredito įstaigų atžvilgiu.
   3 straipsnis
   Įsigaliojimas
   Šis sprendimas įsigalioja 2014 m. vasario 6 d.

      Priimta Frankfurte prie Maino 2014 m. vasario 4 d.

            ECB Pirmininkas

         Mario DRAGHI

      (1)  OL L 287, 2013 10 29, p. 63.

      (2)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

      PRIEDAS

         ĮSTAIGOS, KURIŲ ATŽVILGIU ATLIEKAMAS IŠSAMUS VERTINIMAS

         Belgija

      AXA Bank Europe SA
      Belfius Banque SA
      Dexia NV (1)

      Investar (Argenta Bank- en Verzekeringsgroep kontroliuojančioji bendrovė)
      KBC Group NV
      The Bank of New York Mellon SA

         Vokietija

      Aareal Bank AG
      Bayerische Landesbank
      Commerzbank AG
      DekaBank Deutsche Girozentrale
      Deutsche Apotheker- und Ärztebank eG
      Deutsche Bank AG
      DZ Bank AG Deutsche Zentral-Genossenschaftsbank
      HASPA Finanzholding
      HSH Nordbank AG
      Hypo Real Estate Holding AG
      IKB Deutsche Industriebank AG
      KfW IPEX-Bank GmbH
      Landesbank Baden-Württemberg
      Landesbank Berlin Holding AG
      Landesbank Hessen-Thüringen Girozentrale
      Landeskreditbank Baden-Württemberg-Förderbank
      Landwirtschaftliche Rentenbank
      Münchener Hypothekenbank eG
      Norddeutsche Landesbank-Girozentrale
      NRW.Bank
      SEB AG
      Volkswagen Financial Services AG
      WGZ Bank AG Westdeutsche Genossenschafts-Zentralbank
      Wüstenrot & Württembergische AG – Wüstenrot Bank AG Pfandbriefbank ir Wüstenrot Bausparkasse AG atžvilgiu

         Estija

      AS DNB Bank
      AS SEB Pank
      Swedbank AS

         Airija

      Allied Irish Banks plc
      Merrill Lynch International Bank Limited
      Permanent tsb plc.
      The Governor and Company of the Bank of Ireland
      Ulster Bank Ireland Limited

         Graikija

      Alpha Bank, S.A.
      Eurobank Ergasias, S.A.
      National Bank of Greece, S.A.
      Piraeus Bank, S.A.

         Ispanija

      Banco Bilbao Vizcaya Argentaria, S.A.
      Banco de Sabadell, S.A.
      Banco Financiero y de Ahorros, S.A.
      Banco Mare Nostrum, S.A.
      Banco Popular Español, S.A.
      Banco Santander, S.A.
      Bankinter, S.A.
      Caja de Ahorros y M.P. de Zaragoza, Aragón y Rioja
      Caja de Ahorros y Pensiones de Barcelona
      Caja España de Inversiones, Salamanca y Soria, CAMP
      Cajas Rurales Unidas, Sociedad Cooperativa de Crédito
      Catalunya Banc, S.A.
      Kutxabank, S.A.
      Liberbank, S.A.
      MPCA Ronda, Cádiz, Almería, Málaga, Antequera y Jaén
      NCG Banco, S.A.

         Prancūzija

      Banque Centrale de Compensation (LCH Clearnet)
      Banque PSA Finance
      BNP Paribas
      C.R.H. - Caisse de Refinancement de l’Habitat
      Groupe BPCE
      Groupe Crédit Agricole
      Groupe Crédit Mutuel
      HSBC France
      La Banque Postale
      BPI France (Banque Publique d’Investissement)
      RCI Banque
      Société de Financement Local
      Société Générale

         Italija

      Banca Carige S.P.A. - Cassa di Risparmio di Genova e Imperia
      Banca Monte dei Paschi di Siena S.p.A.
      Banca Piccolo Credito Valtellinese, Società Cooperativa
      Banca Popolare Dell’Emilia Romagna - Società Cooperativa
      Banca Popolare Di Milano - Società Cooperativa A Responsabilità Limitata
      Banca Popolare di Sondrio, Società Cooperativa per Azioni
      Banca Popolare di Vicenza - Società Cooperativa per Azioni
      Banco Popolare - Società Cooperativa
      Credito Emiliano S.p.A.
      Iccrea Holding S.p.A
      Intesa Sanpaolo S.p.A.
      Mediobanca - Banca di Credito Finanziario S.p.A.
      UniCredit S.p.A.
      Unione Di Banche Italiane Società Cooperativa Per Azioni
      Veneto Banca S.C.P.A.

         Kipras

      Bank of Cyprus Public Company Ltd
      Co-operative Central Bank Ltd
      Hellenic Bank Public Company Ltd
      Russian Commercial Bank (Cyprus) Ltd

         Latvija

      ABLV Bank, AS
      AS SEB banka
      Swedbank

         Liuksemburgas

      Banque et Caisse d’Epargne de l’Etat, Luxembourg
      Clearstream Banking S.A.
      Precision Capital S.A. (Banque Internationale à Luxembourg ir KBL European Private Bankers S.A. kontroliuojančioji bendrovė)
      RBC Investor Services Bank S.A.
      State Street Bank Luxembourg S.A.
      UBS (Luxembourg) S.A.

         Malta

      Bank of Valletta plc
      HSBC Bank Malta plc

         Nyderlandai

      ABN AMRO Bank N.V.
      Bank Nederlandse Gemeenten N.V.
      Coöperatieve Centrale Raiffeisen-Boerenleenbank B.A.
      ING Bank N.V.
      Nederlandse Waterschapsbank N.V.
      The Royal Bank of Scotland N.V.
      SNS Bank N.V.

         Austrija

      BAWAG P.S.K. Bank für Arbeit und Wirtschaft und Österreichische Postsparkasse AG
      Erste Group Bank AG
      Raiffeisenlandesbank Oberösterreich AG
      Raiffeisenlandesbank Niederösterreich-Wien AG
      Raiffeisen Zentralbank Österreich AG
      Österreichische Volksbanken-AG kartu su kontroliuojamomis kredito įstaigomis pagal Europos Parlamento ir Tarybos reglamento (ES) Nr. 575/2013 (2) 10 straipsnį.

         Portugalija

      Banco BPI, SA
      Banco Comercial Português, SA
      Caixa Geral de Depósitos, SA
      Espírito Santo Financial Group, SA

         Slovėnija

      Nova Kreditna Banka Maribor d.d.
      Nova Ljubljanska banka d. d., Ljubljana
      SID - Slovenska izvozna in razvojna banka, d.d., Ljubljana

         Suomija

      Danske Bank Oyj
      Nordea Bank Finland Abp
      OP-Pohjola Group

         Atvejai, kai viena arba daugiau iš trijų svarbiausių kredito įstaigų dalyvaujančioje valstybėje narėje yra į pirmiau pateiktą sąrašą jau įtrauktų bankų grupių patronuojamosios įmonės:

         Malta

      Deutsche Bank (Malta) Ltd

         Slovakija

      Slovenská sporiteľňa, a.s.
      Všeobecná úverová banka, a.s.
      Tatra banka, a.s.

         (1)  Šios grupės vertinimo metodologijoje bus atsižvelgta į jos ypatingą padėtį ir ypač į tai, kad jos finansinė būklė ir rizikos profilis jau buvo plačiai įvertinti pagal 2011 m. spalio mėn. planą, o 2012 m. gruodžio 28 d. šį vertinimą patvirtino Europos Komisija.

         (2)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).